12.10.2013 Jurnalul Oficial al Uniunii Europene L 27255 DECIZIA COMISIEI din 10 octombrie 2013 cu privire la o măsură adoptată de Germania, în conformitate cu articolul 11 din Directiva 2006/42/CE a Parlamentului European şși a Consiliului, de interzicere a unui mini ATV electric de tipul HB-ATV49Q-Electric fabricat de Huabao Electric Appliance Co. Ltd. [notificată cu numărul C(2013) 6552) (Text cu relevanță pentru SEE) (2013/499/UE) COMISIA EUROPEANĂ, având în vedere Tratatul privind funcționarea Uniunii Europene, având în vedere Directiva 2006/42/CE a Parlamentului European și a Consiliului din 17 mai 2006 privind echipa- mentele tehnice și de modificare a Directivei 95/16/CE ('), în special articolul 11, întrucât: (1) În conformitate cu articolul 11 alineatul (2) din Directiva 2006/42/CE, autoritățile germane au notificat Comisiei și celorlalte state membre o măsură de interzicere a intro- ducerii pe piață a unui mini ATV electric (vehicul pentru toate tipurile de teren) de tipul HB-ATV49Q-Electric fabricat de Huabao Electric Appliance Co. Ltd., Zhiying Street, Guashan Industry Area, Yongkang, Zhejiang, China, importat în UE prin societatea QBB Funspor- thandel, Hofstrafe 21, 56841  Traben-Trarbach, Germania. Justificarea prezentată de către autoritățile germane a fost neconformitatea mini ATV-ului cu următoarele cerințe esențiale de sănătate şi siguranță prevăzute în anexa I la Directiva 2006/42/CE: — 1.3.2 — Riscul de rupere în timpul funcţionării Cadrul ATV-ului a fost predispus la rupere în timpul utilizării din cauza calității scăzute a sudurii; — 1.3.7 — Riscuri legate de piesele mobile Cureaua de transmisie a fost accesibilă și nu a fost asigurată; — 1.7.3 — Marcarea echipamentelor tehnice Marcajul nu a inclus numele şi adresa complete ale producătorului; — 1.7.4 — Instrucţiuni Mini ATV-ul nu a fost însoțit de instrucţiuni în limba germană. De asemenea, autoritățile germane au observat că, deşi produsul purta marcajul CE, acesta nu era însoțit de o declarație de conformitate CE întocmită și semnată de producător sau de reprezentantul său autorizat, în conformitate cu articolul 5 alineatul (1) litera (e) din Directiva 2006/42/CE. Notificarea a fost însoțită de un raport de inspecție întocmit de către Landesamt făr Umwelt und Wasser- wirtschaft gewerbeaufsicht Rheinland-Pfalz. În conformitate cu procedura prevăzută la articolul 11 alineatul (3) din Directiva 2006/42/CE, Comisia s-a adresat în scris producătorului și importatorului, invi- tându-i să își prezinte observațiile privind măsura luată de către autoritățile germane. Nu a fost primit niciun răspuns. Examinarea elementelor de probă furnizate de autoritățile germane confirmă faptul că mini ATV-ul electric de tipul HB-ATV49Q-Electric  fabricat de Huabao  Electric Appliance Co. Ltd. nu este conform cu cerinţele esențiale de sănătate și siguranță ale Directivei 2006/42/CE şi că această neconformitate generează riscuri grave de rănire a utilizatorilor, ADOPTĂ PREZENTA DECIZIE: Articolul 1 Măsura luată de autoritățile germane de interzicere a introducerii pe piață a unui mini ATV electric de tipul HB-ATV49Q-Electric fabricat de Huabao Electric Appliance Co. Ltd. este justificată. Articolul 2 Prezenta decizie se adresează statelor membre. Adoptată la Bruxelles, 10 octombrie 2013. Pentru Comisie Antonio TAJANI Vicepreședinte () JO L 157, 9.6.2006, p. 24.